
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI


HOTĂRÂRE

privind cooperarea Municipiului Focşani cu Asociaţia Culturală Estica, 

în calitate de co-organizator al primei ediţii a Focşani Blues Festival, 

în perioada 09-11.09.2016
          Consiliul local al municipiului Focşani, judeţul Vrancea, întrunit în şedinţă extraordinară;

- analizând Proiectul de hotărâre iniţiat de Primarul Municipiului Focşani şi raportul Serviciului Comunicare, înregistrat la nr. 55451 din 05.09.2016, prin care se propune aprobarea cooperării Municipiului Focşani cu Asociaţia Culturală Estica, în calitate de co-organizator al primei ediţii a Focşani Blues Festival, în perioada 09-11.09.2016;

-văzând scrisoarea de intenție, înaintată de către Asociația Culturală Estica și înregistrată la Primăria Municipiului Focșani cu nr. 49557/10.08.2016 și avizul favorabil al Comisiei de buget și administrație publică;

- în baza art. 36, alin. (1), alin (7) lit (a) şi în temeiul art. 45, alin. (2), din Legea nr. 215/2001 privind administraţia publică locală, republicată, cu modificările şi completările ulterioare;

HOTĂRĂŞTE:

Art. 1. Se aprobă cooperarea Municipiului Focşani cu Asociaţia Culturală Estica, în calitate de co-organizator al primei ediţii a Focşani Blues Festival, în perioada 09-11.09.2016.
Art. 2. Se aprobă punerea la dispoziţie cu titlu gratuit, pentru desfăşurarea festivalului, a spaţiului din Focşani, Piaţa Unirii, necesar amplasării scenei şi anexelor tehnice, precum şi scaunelor destinate publicului.
Art. 3. Prezenta hotărâre va fi comunicată de către Serviciul Administraţie publică locală, agricultură, cadastru, compartimentelor, birourilor, serviciilor, Primarului municipiului Focşani, conform legii, care va asigura executarea acesteia prin Serviciul comunicare.
  PREŞEDINTE DE ŞEDINŢĂ,

      Bogdan Emilian Matişan                                    Contrasemnează,

                                                                  SECRETARUL MUNICIPIULUI 

                                                                                        FOCSANI

                                                                             Eduard Marian Corhană 

Municipiul Focşani, 09 septembrie 2016
Nr. 291

